
Acasă > Actualitate >» Anexele secrete din acordul de securitate pe care România îl pregătește cu... 


Ucraina aflată în război cu Rusia discută cu un grup tot mai larg de ţări pentru a 
conveni cu acestea acorduri bilaterale care să cuprindă angajamente de 
securitate, în timp ce continuă eforturile pentru a-și atinge obiectivul strategic de 
a adera la NATO și insistă pentru obţinerea ajutorului militar extern necesar în 
faţa invaziei ruse, scrie Reuters miercuri într-o analiză referitoare la acordurile de 


securitate dorite de Kiev. 


Pasul inițial către încheierea unor astfel de acorduri este o declarație comună pe care statele 
din Grupul celor șapte țări cele mai dezvoltate (G7) au semnat-o la summitul NATO 
desfășurat anul trecut la Vilnius, text ce menționează stabilirea unor „aranjamente și 
angajamente de securitate pe termen lung” cu Ucraina, care să fie negociate bilateral cu 


această țară. 


Printre înțelegerile sugerate astfel se numără continuarea furnizării de ajutor militar 
Kievului, susținerea industriei militare ucrainene, instruirea soldaţilor ucraineni, cooperarea 
în materie de transfer de informaţii și sprijinirea apărării cibernetice. 


Declaraţia menţionează și desfășurarea imediată de consultări cu Ucraina pentru stabilirea 


„următorilor pași adecvaţi” în eventualitatea unui „viitor atac armat al Rusiei” asupra 


teritoriului ucrainean. 


Între timp, peste 30 de state care susțin Ucraina în războiul cu Rusia au semnat această 
declaraţie întocmită de G7, care ea în sine nu este un acord de securitate în sensul celor 
negociate bilateral de Kiev cu statele dispuse să semneze astfel de acorduri. 


Flu 24 

la O. 

„Au existat speculații conform cărora dacă vom încheia suficiente acorduri de acest fel, 
atunci nu mai avem nevoie de aderare. Greșit! Avem nevoie de apartenenţa la NATO”, a 


indicat Ihor Jovkva, consilier de politică externă al președintelui ucrainean Volodimir 
Zelenski. 


Regatul Unit al Marii Britanii și Irlandei de Nord a fost prima ţară care a semnat un acord de 
securitate cu Ucraina, valabil pentru o perioadă de zece ani, Kievul sperând ca până atunci 
să intre în NATO. 


Potrivit guvernului de la Londra, acordul a formalizat o serie de măsuri de sprijin pe care 
Marea Britanie „le-a furnizat și va continua să le furnizeze pentru securitatea Ucrainei, 
inclusiv transferuri de informații, securitate cibernetică, instrucţie militară și sanitară, și 


cooperare industrială în sectorul apărării”. 


Conform aceluiași acord semnat cu Marea Britanie, aceasta din urmă s-a angajat să 
desfășoare cu Ucraina consultări într-un termen de 24 de ore dacă aceasta din urmă se 
confruntă cu un nou atac din partea Rusiei și să furnizeze Kievului în acest caz o asistență 


Lip 


de securitate „rapidă și consistentă”. Londra va oferi astfel „echipamente militare moderne 
în toate domeniile necesare, precum și asistență economică; (de asemenea) va impune 


Rusiei costuri economice și de altă natură”. 


Acordul de securitate încheiat de Ucraina cu Marea Britanie cuprinde și anexe secrete. 
„Există anexe ale acordului, care sunt top secret. În aceste anexe definim domeniul concret, 
lucruri concrete, sfere concrete de aplicare. Iar acestea, îmi pare rău, nu vor fi cunoscute 


publicului sau agresorului, dar vor fi aplicate”, precizează consilierul lui Zelenski. 


Potrivit acestui consilier, Ucraina a desfășurat până în prezent cel puţin două 
runde de negocieri asupra acordurilor de securitate cu toate statele din G7 (SUA, 
Canada, Germania, Regatul Unit, Franţa, Italia, Japonia). Alte peste zece ţări se 
află în faza activă a negocierilor cu Kievul ori ar urma să înceapă aceste negocieri 
curând, a adăugat Ihor Jovkva. Printre aceste ţări se numără Olanda, România, 
Polonia și Danemarca. 


